**ZAPISNIK 2. SEJE SVETA STARŠEV MIKLAVŽEVEGA VRTCA**

**(osnutek)**

**22. 04. 2025 ob 16:45**

1. **Otvoritev seje:**
2. **Določitev zapisnikarja in overovitelja zapisnika:**

Sklep 1:za zapisnikarja se soglasno določi AP, za njegovega overovitelja pa VM.

1. **Ugotovitev prisotnosti:**

Prisotni:

Brigita Blaževič,

Andrej Domej – vijolična soba,

Maria Victoria Rant Grbec – rumena soba,

Vital Mihelčič – modra soba,

Ana Papler – oranžna soba.

Odsotna:

Katja Drnovšek – zelena soba, ki je svojo odsotnost pravočasno najavila. Kot nadomestnik se ni javil nihče od staršev zelene sobe.

1. **Dnevni red:**



Dnevni red z relevantnim gradivom je bil članom sveta staršev posredovan pred sejo. Člani sveta staršev so se z navedenim seznanili.

Sklep 2: Predlagan dnevni red se potrdi.

1. **Volitve namestnika predsednika, volitve predstavnika staršev v svet zavoda ter v druge organe in organizacije:**

Sklep 3: za namestnika predsednika sveta staršev člani soglasno izvolijo Vitala Mihelčiča.

Sklep 4: za predstavnika staršev v sveta zavoda (ter druge organe in organizacije) člani soglasno izvolijo Andreja Domeja.

1. **Opredelitev načina in zagotavljanja posredovanja informacij o svojem delu in delu vrtca staršem v oddelkih:**

Trenutno se starše o aktivnostih sveta staršev obvešča prek objave zapisnikov, občasno tudi prek elektronske pošte in na druge (neformalne) načine.

Sklep 5: člani sveta staršev imamo zaradi lažje komunikacije s starši preostalih otrok iz sobe pravico dobiti e-naslove staršev, katerih otroci so se vrtcu pridružili tekom vrtčevskega leta, zaradi česar naj se izjava o posredovanju osebnih podatkov ustrezno posodobi.

1. **Opredelitev načina zbiranja pobud, predlogov, pritožb staršev v zvezi z vzgojno-izobraževalnim delom in organizacijo dela vrtca:**

Člani sveta staršev ugotovijo, da se poleg klasičnih e-pošte starši lahko poslužijo tudi škatle, ki je namenjena zbiranju pritožb in pohval v avli vrtca in ki – kakor ugotavljamo – ni najbolj zanesljiva.

BB je škatlo pred pričetkom seje pogledala, v njej se ni nahajalo ničesar.

Sklep 6: starše se dodatno obvesti, da lahko predstavnika posamezne sobe vključijo k reševanju morebitnih težav.

1. **Predlaganje nadstandardnih storitev:**

Trenutne nadstandardne storitve so: tečaj drsanja, ki ga je financiral vrtec, rolanje za najstarejše, 3-dnevni tabo za vijolično in modro sobo; pa tudi vse druge aktivnosti, ki presegajo okvir kurikuluma (npr. obisk kmetije, sodelovanje na trgatvah).

Sklep 7: člani sveta staršev smo z obsegom nadstandardnih storitev zadovoljni. Dodatnih predlogov trenutno ni.

1. **Potrditev zapisnika prve seje:**

Sklep 8: zapisnik prve seje se potrdi.

1. **Pregled izvedbe sklepov sveta staršev iz prve seje:**

Zapisnik trenutno dostopen na: <https://www.miklavzev-vrtec.si/wp-content/uploads/2024/11/Zapisnik-svet-starsev-prva-seja-18-10-final.pdf>.

Sklep 1 – 3 bodo realizirani v mesecu juniju (evalvacija, anketa).

**Dodatno so v zvezi z anketo prisotni soglasni, naj gre ta ven konec maja in naj bo odprta za reševanje vsaj en teden; anketa s QR kodo za dostop pa naj bo tudi v prostorih vrtca (ob oglasnih deskah), da lahko ažurno izvedemo evalvacijo LDN in da anketo reši čim večje število staršev.**

**Člani sveta staršev predlagamo, da naj se anketa oblikuje z določenimi vprašanji za vsako sobo posebej.**

**Evalvacija letnega delovnega načrta se izvede v mesecu juniju. BB vpraša, če člani sveta staršev želimo sodelovati pri razvojnem načrtu.**

**Doda naj se tudi vprašanje, ali bi se starši v mesecu septembru želeli udeležiti piknika izven prostorov vrtca z namenom spletanja medsebojnih vezi. Starši lahko predlagamo vprašanja, ki naj se posredujejo vodji ali vzgojiteljicam, sicer pa je snovanje ankete v pristojnosti vodje in vzgojiteljic.**

Sklep 4: deloma realiziran, podatki o ostalih odraslih osebah, ki so z otroki, niso ažurni; tudi oglasna deska za starše otrok iz vijolične in modre sobe je bolj prazna.

**Člani sveta staršev dodatno predlagamo, naj se o morebitnih dalj časa trajajočih odsotnosti zaposlenih starše obvesti tudi po e-poti, vsekakor pa tudi na oglasni deski.**

**Dodatno naj tudi morebitna nadomeščanja skrbijo za ažurnost podatkov na oranžni deski.**

**BB pove, da zaradi varovanja osebnih podatkov otrok staršev ni potrebno obveščati o prisotnosti spremljevalke. Člani sveta staršev povedo, da ni potrebno razkriti osebnih podatkov otroka, samo, da se pove, da je v sobi spremljevalka.**

Sklep 5: še nerealiziran; **zaradi pričakovane slabe udeležbe člani sveta staršev z izjemo modre sobe odstopamo od zahteve po realizaciji sklepa.**

Sklep 6: realiziran.

Sklep 7: realiziran.

Sklep 8: realiziran.

Sklep 9: BB pove, da so pri odhodih ven občasno še potrebne vzpodbude. **Člani rahljamo zahtevo po striktni realizaciji, saj se zavedamo, da zaradi zdravstvenega stanja (prehladi, zamudno oblačenje zlasti mlajših, itn.) to ni vedno enostavno izvedljivo.**

Sklep 10: **pogovor na naslednji seji, potreben premislek, ali sklep pomeni poseg v delo vzgojiteljice; realizacija v naslednjem vrtčevskem letu glede na dogovor.**

Sklep 11: realiziran.

Sklep 12: realiziran.

1. **Premik otrok med šolskim letom in sprejet pravilnik ter odprto pismo in odzivi:**

BB pove, da so bili dosedanji premiki potrebni zaradi vpisov v vrtec tekom vrtčevskega leta, pretežno gre za vpisovanje v rumeno sobo. Miklavžev vrtec ima za razliko od drugih vrtcev v okolici celoleten vpis. Občina Logatec ima dodatno trend priseljevanja, zaradi česar se kapacitete polnijo, lahko da bo prišlo tudi do ustanovitve novega vrtca. BB pove še, da se trudi, da bi vpisi in morebitni premiki potekali v dialogu s starši, saj gre le za katoliški vrtec in da se zaveda tudi, da je bilo včasih vpisanih 95 otrok in da vrtec »rešujejo« družine z večjim številom otrok. VMRG v zvezi z navedenim pove, da ima glede na napisano tudi oranžna soba otroke od 1-3 let in naj se uvajajo tudi tja. BB pove, da je v rumeni sobi prostora za do 13 otrok, trenutno jih je 7, do 31. 8. 2025 imajo zaposleno tudi pomočnico. AP pove, da je bila njena hčerka vpisana v vrtec pred enim letom in takrat še ni znala hoditi, tako da bi težko sprejela, da ne more biti med najmlajšimi, če še niti hoditi ne zna. BB nato pove, da ima težave s pridobivanjem kadra, saj so zlasti pomočnice zelo slabo plačane.

Sklep 9: člani sveta staršev zadevo po povedanem soglasno štejejo za razrešeno.

Sklep 10: trenutno veljavni pravni akti vrtca naj se objavijo na spletni strani na enem mestu, kjer naj bodo dostopni tudi zapisnik sej sveta staršev (pod trenutnim zavihkom *»obrazci«,* ki naj se tudi ustrezno preimenuje, npr. *»obrazci in dokumentacija«).*

Sklep 11: posodobijo naj se tudi osnovni podatki vrtca, ki trenutno niso pravilni (npr. d. št.).

1. **(nespoštljiva) komunikacija v vrtcu na ravni vodja – vzgojiteljica, vodja – starši, vzgojiteljica – starši:**

BB uvodoma pove, da tako zaposlene, kot tudi starše poziva k direktni komunikaciji, da se problemi lahko konstruktivno rešujejo in da si želi sodelovanja z vsemi. VMRG pove, da se je že na Božičnici 24 čutila nastrojenost, kar so opazili tudi drugi starši, kakor je razvidno iz gradiva. BB nato pove, da se razmere umirjajo in da gredo zaposleni v vrtcu tudi na trening profesionalne komunikacije. Situacija je bila napeta že pred prihodom BB, zaradi česar so bili otroci tudi izpisani. V preteklosti naj bi prihajalo tudi do vpitja do otroke, na kar BB pove, da se to po njenem vedenju ne dogaja več. Glede opravljanja otrok pred starši (ko so otroci sami z vzgojiteljicam) se trudi, da ga ne bi bilo, da pa razen truda za dvig osveščenosti ne more storiti kaj dosti, če ni zraven in je hvaležna, če se ji to pove. MVRG pove, da je bila sama priča zavijanju z očmi in neverbalne komunikacije med čistilko in pomočnico vzgojiteljice v času, ko je en otrok -ne njen- v garderobi vrtca doživljal krizo in neutolažljivo jokal. BB pove, da bo čistilko na to opozorila in ponovi, da se trudi za spremembe. VMRG pove, da bi veljalo razmisliti tudi o zboru vseh staršev, kjer bi lahko vsak izrazil svoje mnenje in pomisleke.

Sklep 12: razvojni načrt vrtca naj kot izhodišče vzame odprto pismo in naj bo v razvojnem načrtu vrtca kot cilj navedeno tudi izboljšanje odnosov v vrtcu. Kako bodo starši vključeni v to, bo še odločeno.

Sklep 13: člani sveta staršev po povedanem zadevo soglasno štejejo za razrešeno.

1. **Ali vsi delavci vrtca spoštujejo določbo 23. člena Hišnega reda Miklavževega vrtca?**

Sklep 14: člani sveta staršev zadevo soglasno štejejo za razrešeno.

1. **Razno:**

* Božičnica 2024:
  + Sklep 15: člani sveta staršev zadevo soglasno štejejo za razrešeno.
* Dvigalo:
  + Sklep 16: člani sveta staršev zadevo soglasno štejejo za razrešeno.
* Drugo:
  + po elektronski poti je predstavniku vijolične sobe eden izmed staršev poslal e-sporočilo, kjer je izraženo nezadovoljstvo s pomanjkljivimi informacijami o aktivnostih na oglasni deski, obveščanje naj bo vsaj na neki redni peridoični ravni, kar je že bilo obravnavano, izrecno pa je bila pohvaljena vzg. Mojca Zajec, kar naj se preda naprej,
  + po elektronski poti sta bili preko predstavnika staršev iz modre sobe pohvaljeni tudi vzg. Darja in Mojca,
  + naslednja seja sveta staršev bo med 16. in 20. 6. 2025,
  + dodatno se za naslednjo sejo pripravi predlog spremembe poslovnika glede vabljenja in nadomeščanja članov za primer (daljše) odsotnosti.
* Sklep 17: »Nadgradnje« sklepov prejšnje seje, ki so v 10. točki tega zapisnika, naj se ustrezno upoštevajo.

Seja se zaključi ob 18:45.

Zapisnik zapisala in naknadno pretipkala:

Ana Papler